Den mand, der tirsdag blev anholdt på en adresse i Vodskov med flere våben, har pas fra Schweiz.

Manden, der tirsdag blev anholdt i Vodskov, har et pas fra Schweiz og der står der, at han er midt i trediverne. Han taler dårligt engelsk. Politiet er dog ikke sikre på, om det er hans rigtige identitet og de vil nu prøve at finde ud af mandens egentlige identitet. Nordjyllands Politi ved ikke, om de vil sigte ham, da det er usikkert om de rifler, politiet har fundet på adressen, tilhører manden eller kæresten. Hun har våbentilladelse og våbene er til jagtbrug. Nordjyllands Politi rykkede talstærkt ud på Grønhøj i Vodskov tirsdag eftermiddag, hvor de anholdte manden efter en anmeldelse fra mandens kæreste. Han var på hendes adresse og hun ville gerne have ham væk, da han havde flere våben og hun følte sig utryg og mente, at manden var psykisk ustabil. Manden blev anholdt uden dramatik.